hadde ten tijde dat de comescap gesciede uutgenome de beesten
die doen ttijt uutgedaen ware om wettemake desgelijx soude
den selven janne oskens volgen allet hoy stroe ende mest doen
ttijt inden hove wesende seggende tot desen de selve jan
oskens dat de voirs jannes tot des voirs es geloeft hadde dat
hij den selven janne oskens doen soude uter waerscap die hij
lambrechte van wynge gedaen hadde vanden hove te wynge
gelegen dat deselve lambrecht tegen hem gecocht hadde ende
setten zijne voet van dien voere den voirs janne oskener
Seggende voirt de selve jan dat de voirs jannes voir de voirs
goede en comescap aen verden soude en hebben alsulken xiii rijnsche
vande goede van wynge
guld alse lambrecht van wynge sculdich wae d af de selve jannes
waelseker ende te bynne was Te weten vii tot seken dagen
en voirt dand vij vi xxx guld erflijc staende t quitingen
gelijc de brieve d af metie maken mette lasten opde selve peninge
staende ende oft de voirs jan den voirs jannesse der voirs
lasten van wairscapen ende vanden penigen hadde willen vdrage
dat jannes d voe gepntert hadde een hondert rijnsche gulden
voir sijn goet myn te nemen noch seyde de voirs jan dat
inde vorwden besproke was dat de voirs jannes hem vande
voirs goeden vesticheyt doen soude uut scepenbrieve van loeven
Ende andersins alsoe de clerken vander stad van loeven duncken
soude dat hij vast ende seker staen soude Seyde voirt de voirs
jan dat ten sloete de voirs comescap toeghinc op alle voirsproke
vorwden en de voirs poente ende elc van dien boet de voirs jan
oskens te thoene met sulker conden als hem dtoe behoren
daer toe behoeve soude indegen rechte ende altoes metten
minsten hoepte d om de voirs jan oskens met
zijne medeplichten dat de voirs jannes hem de voirs
vorweerden ende conescapen sculdich wae te voldoene en
des geliefde hem trecht Op welke aensprake de selve jannes
vanden hove met sinen geleverden voirspreke antweerde en
dede seggen dat hem zee verwonderde dat de selve jan
oskens afsulken aensprake te hemwt dede Hopende dat hij
de selve poente alsoe nemermeer ghetoenen en soude conen
mair het wae wair dat de selve comescap gesloten wae
in dier vuegen dat de selve jan oskens de voirs hoeve